Ventė
Ventė – kaimas Šilutės rajono savivaldybės vakaruose, 10 km į pietvakarius nuo Kintų, prie Kuršių marių, kyšulyje, kuris vadinasi Ventės ragu. Priklauso Nemuno deltos regioniniam parkui. Seniūnaitijos centras. Yra Ventės švyturys, kempingas „Ventainė“, biblioteka, Ventės rage įsikūrusi ornitologijos stotis (nuo 1929 m.) su paukščių gaudyklėmis. Į kaimą veda kelias  2201  Priekulė–Sakūčiai–Ventė . Likusi Ventės bažnyčios vieta su liuteronų kapinėmis.